Държавен вестник, бр. 83, 2012 г., стр. 29

БРОЙ  83	
Д Ъ Р Ж А В Е Н  В Е С Т Н И К 	
СТР.  29  
Допълнителна разпоредба
§ 1. По смисъла на тази наредба:
1. „Код на НЗОК“ означава буквено-цифров 
код, чиято първа буква отговаря на първо ниво 
на Анатомо-терапевтичната класификация на 
Световната здравна организация, възприета 
в Република България.
2. „Валидност на рецептата“ означава 
срокът, за който тя може да бъде изпълнена 
в аптеката.
Преходни и заключителни разпоредби
§ 2. (1) Частта, която е за сметка на дър­
жавния бюджет, от стойността на лекарстве­
ните продукти, предписани и отпуснати след 
1.07.2012 г. до влизане в сила на наредбата, се 
заплаща на аптеките от бюджета на Агенцията 
за социално подпомагане чрез Националната 
здравноосигурителна каса.
(2) За заплащане на стойността по ал. 1 
аптеките представят в РЗОК, на чиято терито­
рия функционират, оригинали на изпълнените 
рецепти, електронен отчетен документ, опис 
на рецептите със стойност и фактура.
(3) Отчетните документи по ал. 2 се пред­
ставят в 15-дневен срок от влизане в сила на 
наредбата.
(4) След обобщаване на информацията по 
ал. 2 НЗОК представя на АСП искане за транс­
фер на необходимите средства за разплащане.
(5) В 10-дневен срок от представяне на 
искането по ал. 4 АСП превежда на НЗОК 
необходимите средства.
§ 3. В 15-дневен срок от влизане в сила на 
наредбата общините представят на съответната 
РЗОК информация за сключените договори с 
аптеки за отпускане на лекарствени продукти 
на военноинвалидите и военнопострадалите, 
приетите отчетни документи и заплатени суми 
на аптеките след 1.07.2012 г.
§ 4. (1) В случаите, когато след 1.07.2012 г. 
до влизане в сила на наредбата на военноин­
валида и военнопострадалия са изпълнени 
рецепти срещу заплащане, за които аптеките 
са издали фактури на името на лицето, частта 
от стойността на лекарствените продукти, 
която е за сметка на държавния бюджет, пред­
писани по реда на отменената Наредба № 1 
от 2007 г. за реда за получаване и заплащане 
на лекарствени продукти на военноинвали­
дите и военнопострадалите, се  изплаща от 
бюджета на АСП.
(2) В срок три месеца от влизането в сила 
на тази наредба военноинвалидите и военно­
пострадалите подават заявление в свободен 
текст до директора на дирекция „Социално 
подпомагане“ по постоянен адрес за изпла­
щане частта от стойността на лекарствените 
продукти, която е за сметка на държавния 
бюджет по ал. 1, въз основа на което дирек­
торът на дирекция „Социално подпомагане“ 
или упълномощено от него длъжностно лице 
издава заповед.
(3) Към заявлението се прилагат:
1. оригинална/и фактура/и и фискален/и 
бон/ове;
2. копие от книжката за военноинвалид 
или военнопострадал;
3. оригинална/и рецепта/и за предписаните 
лекарствени продукти или копие от амбула­
торен лист (за справка);
4. лична карта/личен паспорт (за справка);
5. копие от нотариално заверено пълномощ­
но в случаите, когато заявлението се подава 
от името на упълномощено от военноинвалид 
или военнопострадал лице.
(4) Издаването и оспорването на заповедта 
по ал. 2 се извършва при условията и по реда 
на Административнопроцесуалния кодекс.
(5) По желание на лицето, отразено в 
заявлението, отпуснатите средства могат 
да се превеждат по касов или безкасов път. 
Изплащането на средствата се извършва до 
края на месеца, следващ месеца на издаване 
на заповедта.
§ 5. Министерството на отбраната в 10-дне­
вен срок от влизане в сила на наредбата 
предоставя на НЗОК информация за лицата, 
които имат качеството военноинвалид и во­
еннопострадал.
§ 6. (1) Рецептурните книжки, издадени по 
реда на отменената Наредба № 1 от 2007 г. 
за реда за получаване и заплащане на ле­
карствени продукти на военноинвалидите 
и военнопострадалите, остават валидни до 
изчерпване на количествата.
(2) До 31.12.2012 г. лекарствените продукти 
на военноинвалидите и военнопострадалите 
могат да се предписват и на рецептурна блан­
ка по образец съгласно приложение № 2 към 
чл. 6, ал. 1 от Наредба № 4 от 2009 г. за усло­
вията и реда за предписване и отпускане на 
лекарствени продукти (ДВ, бр. 21 от 2009 г.). 
Рецептата се издава в два екземпляра, като 
освен задължителните реквизити по рецептур­
на бланка в нея се вписва ЕГН на пациента. 
§ 7. Тази наредба се издава на основание 
чл. 15, ал. 5 от Закона за военноинвалидите и 
военнопострадалите и отменя Наредба № 1 от 
2007 г. за реда за получаване и заплащане на 
лекарствени продукти на военноинвалидите 
и военнопострадалите (ДВ, бр. 9 от 2007 г.).
§ 8. Наредбата е съгласувана с министъра 
на отбраната.
§ 9. Наредбата влиза в сила от деня на 
обнародването є в „Държавен вестник“.
Министър: 
Десислава Атанасова